Diari Oficial de la Generalitat Valenciana


Sumari del DOGV 4530, del 25-06-2003 (2003/7234)

Informació pública de l'alternativa tècnica de programa d'actuació integrada per a l'àmbit de la unitat d'execució Illa 5 Platja del sòl urbà.
----------------------------------------------------------------------------------------------------------------------------------------------

### Dades del document

Número de DOGV
:   4530

Data del DOGV
:   25-06-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/7234


Organisme emissor
:   Ajuntament de la Pobla de Farnals

Tipus de document
:   Anunci

Informació pública de l'alternativa tècnica de programa d'actuació integrada per a l'àmbit de la unitat d'execució Illa 5 Platja del sòl urbà. [2003/S7234]
  
L'alcalde president de l'Ajuntament de La Pobla de Farnals ha acordat exposar al públic l'alternativa tècnica de programa d'actuació integrada formulada per Violeta i María Sol Iborra Adalid per a l'àmbit de la unitat d'execució Illa 5 Platja del sòl urbà de La Pobla de Farnals, la qual té una superfície de 16.506,39 metres quadrats i els següents límits: al nord, carrer La Plana; al sud, carrer de La Ribera; a l'oest, carrer de La Senyera, i a l'oest, carrer dels Serrans. L'alternativa tècnica s'integra, a més a més de per la corresponent memòria, també pel pla de reforma interior que delimita l'àmbit de la unitat d'execució.
  
Remesos els oportuns avisos, i inserits els corresponents anuncis de l'exposició pública de l'alternativa tècnica en el periòdic Levante de 30 de maig de 2003 i en el Diari Oficial de la Generalitat Valenciana número 4.514, de 4 de juny de 2003, s'ha presentat, amb data 22 de maig de 2003 (registre d'entrada número 2.158), per part d'Aurelio Delgado Hueso, alternativa tècnica de programa d'actuació integrada l'àmbit del qual coincidix parcialment amb el de l'alternativa tècnica exposada al públic, i s'inclou addicionalment el de l'illa 1 que limita, que se situa al nord de l'afectada en l'alternativa exposada al públic, separada d'ella pel carrer La Plana. Té l'àmbit de la nova alternativa presentada en competència una superfície de 37.142,79 metres quadrats i els següents límits: al nord, carrers del Mar i de l'Horta; al sud, carrer de La Ribera, a l'est, carrer de La Senyera, i a l'oest, carrer dels Serrans. Es conforma la documentació presentada amb memòria, pla de reforma interior i annex complementari del projecte d'urbanització de l'àrea de repartiment SU-9, que desglossa les determinacions d'este que afecten l'àmbit de la programació.
  
Els principis de seguretat jurídica i d'igualtat d'oportunitats entre els afectats per les actuacions urbanístiques, imposen que s'acorde la pròrroga del termini per a la presentació d'alternatives tècniques, així com remetre avisos als titulars afectats en l'àmbit parcial de la segona alternativa complementari del que té l'alternativa exposada al públic, que no han sigut avisats originàriament. A més a més, s'ha sol·licitat expressament la pròrroga de terminis dins del termini previst en l'article 46.4 de la Llei 6/1994, i concorren els requisits per a ella, per la qual cosa ha sigut acordada per l'alcaldia.
  
Durant el termini de 20 dies hàbils següents a la publicació del present anunci en el Diari Oficial de la Generalitat Valenciana número 4.514, de 4 de juny de 2003, i durant l'addicional de pròrroga d'altres 20 dies hàbils següents, puguen els interessats consultar, en les dependències administratives de l'Ajuntament de la Pobla de Farnals, situades a la plaça de Sant Vicent, número 1, d'esta ciutat, l'exemplar de la documentació presentada, i presentar, davant l'Ajuntament, en relació amb el seu contingut, les al·legacions que estimen pertinents o, s' s'escau, altres alternatives tècniques en competència. Durant el termini addicional d'altres cinc dies hàbils, comptadors a partir de l'acabament del termini anterior, podran presentar-se a més a més proposicions juridicoeconòmiques sobre qualsevol de les alternatives tècniques. Tot això d'acord amb el que establix l'article 46 de la Llei 6/1994, de la Generalitat Valenciana.